Manovo-Gounda St. Floris’n kansallispuisto

Manovo-Gounda St. Floris’n kansallispuisto on kansallispuisto Keski-Afrikan tasavallassa. Vuonna 1979 perustettu puisto peittää alleen yli 17 000 neliökilometrin laajuisen alueen. Se valittiin vuonna 1988 UNESCOn maailmanperintöluetteloon biologisen monimuotoisuutensa ansiosta. Puistossa elää muun muassa norsuja, gepardeja, leopardeja, thomsoningaselleja ja puhveleita.

Salametsästyksen takia UNESCO on ottanut Manovo-Gounda St. Floris’n kansallispuiston vaarantuneiden maailmanperintökohteiden listalle. Vahvasti aseistetut salametsästäjät ovat joidenkin arvioiden mukaan tappaneet jopa 80 prosenttia puiston villieläimistä, ja vuonna 1997 myös neljä puiston työntekijää sai surmansa salametsästäjien luodeista.

Lähteet

Aiheesta muualla
Manovo-Gounda St. Floris’n kansallispuisto UNESCON sivuilla  

Keski-Afrikan tasavallan kansallispuistot
Unescon maailmanperintökohteet Keski-Afrikan tasavallassa
Seulonnan keskeiset artikkelit